**HOVEDUTSKRIFT**

**Salangen Menighets/fellesråd**

Torsdag 13.2.2020 ble det avholdt møte i Salangen Menighets/fellesråd.

Møtested: Møterom i Salangen kirke

**Som medlemmer møtte:**

Ann Kristin Bakkemo

Andreas Bay

Lars Andreas Nesje

Veronika Helen Nylund

Sissel Fjelstad

Elena Khenriksen – 3 vara

Spr Grete Glemmestad

Jimmy Treland – kommunens vara representant

**Forfall:**

Terje Bertheussen - kommunens representant

Torulv Klaussen

Inger Strand – 1 vara

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 1/20 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 2/20 Godkjenning av protokoll fra Menighets/Fellesrådsmøte 5.12.19**

**Vedtak:**

Protokollen fra Menighets/fellesrådsmøte den 5.12.19 godkjennes. **Enst.**

#### Sak 3/20 Referater

*Følgende referater ble fremlagt:*

1. AU hadde møte 30.1.20 og gjennomgikk sakene til dagens menighets/fellesrådsmøte.
2. Det er kjøpt inn lysutstyr fra Audiopartner finansiert av trosopplæringsmidler. Lysene skal monteres foran en av tak bjelkene, og brukes spesielt når det er konserter og

større arrangement i kirka.

1. 1.1.2020 ble Indre Troms prosti slått sammen med Senja prosti, og Indre Troms prosti er nå historie.
2. Preses' farvel - Helga Haugland Byfuglien, preses i Bispemøtet 2011-2020
3. Ny preses - 30. januar ble den tidligere generalsekretæren i Kirkens verdensråd, prest og dr. theol. Olav Fykse Tveit (59) ny preses i Bispemøtet.
4. Oppdatering fra utvalgene, har det vært møter?

Diakoniutvalget har hatt møte og Spr Grete refererte fra møtet. Referatet legges sammen med referatet fra dagens møte.

1. NMS generalforsamling 25.-28.juni 2020 – Mer informasjon kommer på neste møte.

**Vedtak:**

De fremlagte referatene tas til orientering. **Enst.**

**FR Sak 4/20 Revidert budsjett 2020**

**Vedtak:**

Saken tas til orientering

**FR Sak 5/20 Øke festeavgiften**

**Forslag til vedtak:**

1. Salangen kirkelige fellesråd foreslår å øke festeavgiften fra kr 3000,- til kr --------- for feste av grav i 20 år.
2. Saken oversendes kommunestyret for endelig avgjørelse.

Vurdere å sende ut faktura hyppigere enn hvert 20 år. Det krever mer administrasjon, og det har vi ikke ressurser til per idag.

Forslag om å øke festeavgiften til kr 3500,- pga den vanskelige økonomiske situasjonen.

Forslag om årlig justering av festeavgiften i tråd med konsumprisindeksen.

Forslagene ble stemt over punkt for punkt.

**Vedtak:**

1. Salangen kirkelige fellesråd foreslår å øke festeavgiften fra kr 3000,- til kr 3500,- for feste av grav i 20 år.
2. Saken oversendes kommunestyret for endelig avgjørelse.
3. Det planlegges en årlig justering av festeavgiften i tråd med konsumprisindeksen.

**Punkt 1 og 2 enstemmig, punkt 3 vedtatt mot 1 stemme**.

**FR Sak 6/20 Maling av kirketårnet**

**Vedtak:**

Det hentes inn pris på skraping og maling av tårnet og søkes kommune om dekning når prisene foreligger. **Enst.**

**MR Sak 7/20 Årsmelding 2019**

**Forslag til vedtak:**

1. Salangen menighetsråd godkjenner den fremlagte årsmeldingen som menighetens årsmelding for 2019.
2. Årsmøte avholdes søndag \_\_\_\_\_\_\_ etter gudstjenesten.

Kommentarer til årmeldingen:

1 Menighets/fellesrådets sammensetning og virkeområde

Oppsigelse av gravlundsarbeider, viktig å skrive oppsigelse fra, ikke vi som har sagt opp

Mangler navn på kommunens representanter i det nye rådet.

3 Statistikk

Mangler antall dåp i 2019

4 Regnskap

ikke avsluttet enda, kommer når det er klart.

6 De enkelte virksomhetene

g)musikkinnslag i gudstjenesten, var det Åsne Andersen som sang på konfirmasjonsgudstjenesten?

7 Øvrige hendelser

a)skole/kirke - Mindre gruppe fra skolen på kirkebesøk, eget opplegg sammen med menighetsarbeider Ruth Bente Aglen. Brukte samme opplegg som krøllekveld.

b)barnehage - 5 åringene var på besøk i kirka 2 ganger, først bli kjent og deretter på krybbevandring.

d)Besøk utenfra

Ingen, ta bort denne overskriften.

8 Handlingsplan

Menighetens medlemmer inviteres til å komme med inspill i forhold til aktiviteter fremover.

**Vedtak:**

1. Salangen menighetsråd godkjenner den fremlagte årsmeldingen som menighetens årsmelding for 2019 med de endringene som kom frem under møtet.
2. Årsmøte avholdes søndag 26.april etter kveldsgudstjenesten kl 18.00 **Enst.**

Menighetsrådet diskuterte Handlingsplan for tiden fremover uten å gjøre vedtak. Ønsker å legge saken åpen for årsmøtet

Idemyldring:

Skal vi fortsette som før, eller er det noe vi skal endre på?

Ønsker å nå flere, men hvordan gjøre dette? Hvilke aktiviteter kunne vi hatt for å få flere til å føle seg hjemme.

Juletrefesten samlet mye folk, positivt arrangement, her ble det laget arrangement på facebook, må bli flinkere til å markedsføre bedre. Hvordan markedsføre slik at det når ut?

Savner mer kulturelt program, flere konserter og salmekvelder. Kulturelle tiltak er lettere å få folk til å komme på.

Temakvelder, med ulike tema.

Kan det tenkes at folk har det for travelt, ikke har tid til å være med på nye ting.

Mer tro på de uformelle møtepunktene, som onsdagsmiddag. Denne kan etter hvert utvides til også å få mer innhold. Lettere å sette av tid til å komme når en får middag.

Tema settes opp som egen sak på årsmøtet, etter at årsmeldingen er fremlagt.

**MR Sak 8/20 Bevertning**

**Vedtak:**

1. Det er ønskelig med enkel bevertning på møtene. Ansvaret for bevertningen fordeles mellom medlemmene.
2. Ansvaret innebærer alt fra kaffekoking til oppvask. **Enst.**

Tonje Østvik

kirkeverge/daglig leder